Document ID: /fineweb-2-swissfilter-quality_10-filterrobots/filtered/02816.jsonl.gz/52

Proslava Krista Kralja (22. 11. 2015.)
Na svetkovinu Krista Kralja imali smo prigodu zahvaliti Kristu Kralju koji jedini služi. Služi našoj sreći i našem dobru i zato smo mu zahvalni i na njega smo ponosni. I stoga i mi želimo služiti njemu i njegovu kraljevstvu, zapravo svojoj braći i sestrama. Jer njegovo kraljevstvo jest kraljevsto ljubavi, mira, praštanja, prihvaćanja, pomaganja, istine i svetosti. Njegovo kraljevstvo smo svi mi – svi ljudi i cijeli svijet. Kristu je stalo do sreže svakog čovjeka – tako i nama njegovim slugama.
Poseban draž i ljepotu proslavi ove svetkovine darovala su djeca koja su došla na sv. misu s krunama na glavi. Na taj način pokazala su da i oni žele slijediti Krista Kralja i služiti njegovu kraljevstvu koje želi mir i dobro svima.
Velika hvala svoj djeci i njihovim roditeljima na trudu oko lijepih i simboličnih kruna koje su nosili na svojim glavicama u čast Kristu Kralju.
Dan kruha u Schaffhausenu (18. 10. 2015.)
I ove smo godine tradicionalno proslavili Dan kruha, zahvaljujući dragom Bogu što nam daruje kruh naš svagdanji i svako dobro u životu. Vrijedne ruke i maštovita srca hrvatskih katoličkih žena obogatile su svojim trudom i umijećem ovaj dan, a pecivo, kruh, kolači i pite bili su takvi da bi ih i najimućniji poželjeli imati na svom stolu uz obiteljski objed. Raznovrsnost krušnih i brašnenih proizvoda zaista mnogo govori o Božjoj dobroti kojom nas stalno obasiplje. U isto vrijeme ovo šaroliko obilje potiče nas na naše obveze, trud i rad za osiguranje kruha našeg svagdanjeg, jer dragi Bog nam daje mogućnosti, a mi ih trebamo sa zahvalnošću koristiti.
Članovi „Male Fale“, kao i dosad, u narodnim nošnjama, prinijeli su na oltar ove darove u svečanoj i jednostavnoj dječjoj procesiji i tako uljepšali ovaj dan i ovo slavlje.
Nakon svete mise nastavili smo ugodno druženje u župnoj dvorani uz zahvalno blagovanje prekrasnih proizvoda – brašno i kruh u lijepim i maštovitim izdanjima – plod srca, uma i ruku spomenutih vrijednih žena iz naše zajednice.
Zahvalni svima koji su se potrudili, još više zahvaljujemo dragom Bogu koji nam sve ovo daruje, a često to ne primjećujemo. Bio je ovo lijep susret i poticaj na više zahvaljivanja Bogu, jer on daruje, a mi trebamo darivati dalje. Lijepa životna lekcija za sva otvorena srca.
Slike su u galeriji, kliknite ovdje: slike
Dan naroda
I ove godine proslavili smo Dan naroda u zajedništvu s vjernicima katolicima mjesnih župa i misijskih zajednica. Različiti ljudi, narodi, jezici, rase i boje kože, ali ista vjera i ista poveznica među nama – Isus Krist, naš zajednički Spasitelj i Učitelj.
Slike su u galeriji, kliknite ovdje: slike
Ministrantice i ministranti – posljužitelji oltara
Molimo sve učenike osnovne i srednjih škola da se učlane u ministrantsku zajednicu i da poslužuju kod oltara na sv. misi. Tako ćemo osjetiti ljepotu liturgije i zajedništva.
Draga djeco, odrasli vjernici vole vas vidjeti na oltaru, a svećenik vas treba kao svoje pomoćnike. Možete se javiti voditelju Misije i postati članove ministrantske zajednice.